APSTIPRINĀTI

ar Tukuma novada Domes 26.06.2014.

lēmumu (prot. Nr.7, 34.§.)

**NOTEIKUMI**

 Tukumā

2014.gada 26.jūnijā **Nr.11**

 (prot.Nr.7, 33.§.)

**Par pašvaldības nekustamā īpašuma Taisnā**

**ielā 9, Tukumā, Tukuma novadā, izsoli**

**I. Vispārīgie jautājumi**

1. Izsoles pamatojums – Tukuma novada Domes 2014.gada 26.jūnija lēmums „Par pašvaldības nekustamā īpašuma Taisnā ielā 9, Tukumā, Tukuma novadā, atsavināšanu” (prot. Nr.,7 33.§.).

2. Izsoles rīkotājs – Tukuma novada Domes Īpašumu apsaimniekošanas un privatizācijas komisija, Talsu ielā 4, Tukumā, Tukuma novadā, LV - 3101.

3. Izsoles mērķis – atsavināt nekustamo īpašumu Taisnā ielā 9, Tukumā, Tukuma novadā - daudzdzīvokļu dzīvojamo ēku un saimniecības ēku (turpmāk – nekustamais īpašums), un nodot to Pircēja īpašumā.

4. Par piedalīšanos izsolē dalībnieks maksā dalības maksu – EUR 15,00 (piecpadsmit *euro*).

5. Papildus dalības maksai dalībnieks maksā nodrošinājumu EUR 80,00 (astoņdesmit *euro)*.

6. Visi maksājumi ir veicami EUR*.* Šo noteikumu 4.punktā un 5.punktā noteiktā maksa tiks pārskaitīta atpakaļ bankas kontā tiem pretendentiem, kas to būs jau iemaksājuši, ja zemes īpašniece izmantos pirmpirkuma tiesības un izsole tāpēc nenotiks.

7. Maksājumi ir veicami Tukuma novada Domes, reģistrācijas Nr.90000050975, AS „Swedbank” norēķinu kontā: LV17HABA0001402040731, kods: HABALV22.

**II. Informācija par nekustamo īpašumu**

8. Informācija par nekustamo īpašumu:

|  |  |  |
| --- | --- | --- |
| 8.1. | Nekustamā īpašuma adrese | Taisnā iela 9, Tukumā, Tukuma novadā |
| 8.2. | Kadastra numurs | 9001 505 0045 |
| 8.3. | Nekustamā īpašuma sastāvs | daudzdzīvokļu dzīvojamās ēka ar kopējo platību 171,00 m2 un saimniecības ēkas ar kopējo platību 38,8 m2, kas saistīta ar zemes gabalu 1243 m2 Taisnā ielā 9, Tukumā. Zemes īpašniece Ausma Fridrihsone |
| 8.4.  | Īpašnieks | Tukuma novada Dome  |
| 8.5. | Tehniskais stāvoklis | pamati – monolīts betons – stāvoklis daļēji apmierinošs,ārsienas un nesošās starpsienas – koka konstrukcijas - stāvoklis slikts,nenesošās sienas - koka konstrukcijas - stāvoklis slikts,starpstāvu pārsegums – koka konstrukcijas – stāvoklis daļēji apmierinošs,ārsienu ārējā apdare – koka dēļi, ruberoīds – stāvoklis slikts, jumta konstrukcija – divslīpa koka konstrukcija – stāvoklis daļēji apmierinošs, jumta segums – viļņotās azbestcementa loksnes – stāvoklis daļēji apmierinošs,logu ailes – koka – stāvoklis slikts,ārdurvis – koka – stāvoklis slikts, iekšējās durvis – koka – nozagtas. |
| 8.6. | Cita informācija | zemes īpašniecei piedāvāts līdz 2014.gada 7.augustam izmantot pirmpirkuma tiesības |

**III. Izsoles sākuma cena un norise**

9. Izsoles sākuma cena EUR 800,00 (astoņi simti *euro*).

10.Izsole notiks 2014.gada 21.augustā plkst. 15:00, Tukuma novada Domē Talsu ielā 4, Tukumā, Tukuma novadā, otrajā stāvā - Sēžu zālē, ja zemes īpašniece līdz 07.08.2014. neizmantos pirmpirkuma tiesības.

11. Izsole ir atklāta, mutiska, ar augšupejošu soli.

12. Izsolē piedalās tikai tie dalībnieki, kuri saskaņā ar Latvijas Republikas tiesību aktiem ir tiesīgi iegūt īpašumā zemi un ir izpildījuši šo noteikumu IV nodaļas prasības.

13. Pirmais un turpmākie solīšanas soļi: EUR 100,00 (viens simts *euro*).

**IV. Izsoles dalībnieki**

14. Lai kļūtu par izsoles dalībnieku, pretendentam līdz 2014.gada 21.augusta plkst. 12:00 jāiesniedz Tukuma novada Domē Talsu ielā 4, Tukumā, 315.kabinetā šādi dokumenti:

|  |  |  |
| --- | --- | --- |
| Nr.p.k. | Fiziskai personai | Juridiskai personai |
| 1. | iesniegums | iesniegums |
| 2. | pases kopija, uzrādot oriģinālu | komersanta reģistrācijas apliecības fotokopija, uzrādot oriģinālu |
| 3. | maksājuma dokumentu kopijas, uzrādot oriģinālu, kas apliecina 4. un 5.punktā noteikto maksājumu veikšanu | attiecīgās valsts reģistra iestādes (Latvijā - Uzņēmumu reģistra) izziņa par juridisko personu (izziņas derīguma termiņš – seši mēneši)  |
| 4. | ja fizisko personu pārstāv cita persona – notariāli apliecināta pilnvara un pilnvarnieka pases kopija, uzrādot oriģinālu | statūtu (līguma) apliecināts noraksts vai izraksts par pārvaldes institūcijas (amatpersonas) kompetences apjomu |
| 5. |  | pārvaldes institūcijas (amatpersonas) lēmums par dalību izsolē un nekustamā īpašuma pirkšanu |
| 6. |  | Latvijā reģistrēta juridiskā persona iesniedz dokumentu par to, ka tā ir samaksājusi likumā paredzētos nodokļus, nodevas un valsts obligātās sociālās apdrošināšanas maksājumus  |
| 7. |  | maksājuma dokumentu kopijas, kas apliecina šo noteikumu 4. un 5.punktā noteikto maksājumu veikšanu |
| 8. |  | ja juridisko personu pārstāv cita persona – likumā noteiktajā kārtībā noformēta pilnvara un pilnvarnieka pases kopija, uzrādot oriģinālu |
|  |  | ārvalstīs izsniegti dokumenti ir iesniedzami ar to notariālā kārtībā veiktu un apstiprinātu tulkojumu latviešu valodā  |

15. Pretendentus, kuri nav izpildījuši šo noteikumu 14.punkta prasības, neiekļauj izsoles dalībnieku sarakstā un pēc informācijas saņemšanas par bankas norēķinu kontu tiem atmaksā nodrošinājumu.

16. Izsoles komisija ir tiesīga pārbaudīt dalībnieku dokumentos sniegtās ziņas un, ja tiek atklāts, ka izsoles dalībnieks ir sniedzis nepatiesas ziņas, to svītro no dalībnieku saraksta, nepieļauj dalību izsolē un neatmaksā nodrošinājumu. Atkārtotas izsoles gadījumā, šīm personām nav atļauts piedalīties.

17. Ziņas par izsoles dalībniekiem nav izpaužamas līdz izsoles sākumam.

**V. Izsoles norise**

18. Izsoles dalībnieks vai viņa pilnvarotā persona izsoles telpās uzrāda pasi un ar parakstu uz izsoles noteikumiem, apliecina, ka viņš ar tiem ir iepazinies un apņemas tos ievērot.

19. Ja izsoles dalībnieks vai viņa pilnvarotā persona izsoles telpā nevar uzrādīt pasi, izsoles dalībnieks skaitās neieradies uz izsoli.

20. Solīšana notiek pa vienam izsoles solim.

21. Katrs solītājs ar parakstu apstiprina izsoles dalībnieku sarakstā savu pēdējo nosolīto cenu.

Ja solītājs atsakās parakstīties, viņu svītro no izsoles dalībnieku saraksta un neatmaksā nodrošinājumu.

22. Ja izsoles laikā neviens no solītājiem nepiedalās solīšanā, tad visiem izsoles dalībniekiem neatmaksā nodrošinājumu.

**VI. Izsoles rezultāti**

23. Par izsoles uzvarētāju kļūst tas dalībnieks, kurš ir nosolījis visaugstāko cenu.

24. Gadījumā, ja neviens no izsoles dalībniekiem nav pārsolījis sākumcenu, izsole atzīstama par nenotikušu.

25. Izsoles komisija apstiprina izsoles protokolu, par ko tiek paziņots izsoles uzvarētājam.

26. Izsoles uzvarētājam, atrēķinot samaksāto nodrošinājumu, 14 (četrpadsmit) kalendāro dienu laikā, pēc izraksta saņemšanas par izsoles rezultātiem, jāsamaksā piedāvātā summa par nosolīto nekustamo īpašumu tās pilnā apmērā.

27. Izsoles uzvarētāja samaksātais nodrošinājums tiek ieskaitīts nekustamā īpašuma pirkuma maksā. Ja 14 (četrpadsmit) kalendāro dienu laikā izsoles uzvarētājs neveic 26.punktā noteikto maksājumu, nodrošinājums tiek zaudēts par labu Tukuma novada pašvaldībai.

28. Pēc 26.punktā noteiktā maksājuma samaksas izsoles rezultāti tiek apstiprināti Tukuma novada Domes sēdē.

29. Pirkuma līgums ar izsoles uzvarētāju tiek noslēgts 5 (piecu) darba dienu laikā pēc izsoles rezultātu apstiprināšanas Domes sēdē.

30. Ja izsoles uzvarētājs neveic nosolītās cenas samaksu šo noteikumu 26.punktā noteiktajā termiņā, tiesības nopirkt nekustamo īpašumu par paša nosolīto augstāko cenu pāriet nākamajam augstākās cenas nosolītājam.

31. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot izsoles rīkotājam par nekustamā īpašuma pirkšanu.

32. Gadījumā, ja arī pārsolītais izsoles dalībnieks neizmanto viņam 31.punktā piešķirtās tiesības, izsole atzīstama par nenotikušu.

33. Izsoles dalībnieki, kuri nav uzvarējuši izsolē vai skaitās neieradušies uz izsoli, saņem atpakaļ iemaksāto nodrošinājumu viena mēneša laikā. Lai saņemtu nodrošinājumu, izsoles dalībnieki iesniedz izsoles rīkotājam iesniegumu ar norādi par bankas norēķinu kontu, uz kuru nodrošinājums ir jāpārskaita.

Izsoles dalībnieki samaksāto dalības maksu atpakaļ nesaņem.

**VII. Noslēguma jautājums**

34. Sūdzības par Izsoles rīkotāja darbībām iesniedzamas Tukuma novada Domē līdz izsoles rezultātu apstiprināšanas dienai.